# Elza Furtado Gomide

Elza Furtado Gomide (São Paulo, 20 d'agost de 1925 - São Paulo, 26 d'octubre de 2013) va ser una matemàtica brasilera.

## Vida i obra

Nascuda a São Paulo, filla de professors, va ser educada a casa i a l'Institut Estatal de São Paulo, en el qual va acabar els estudis secundaris el 1941. El 1945 es va graduar en física i en matemàtiques a la universitat de São Paulo, passant a ser assistent del professor Omar Catunda (marit de la compositora Eunice Katunda). També inicia els seus treballs de recerca per al doctorat sota la direcció, primer d'André Weil, que era professor d'aquesta universitat, i, quan Weil va tornar a França, de Jean Delsarte, que va ser professor visitant durant uns anys. Tot i així, el tutor nominal de la tesi defensada el 1950 va ser Omar Carunda. Va ser la primera dona doctora en matemàtiques de la universitat i la segona de tot el Brasil.
Gomide va treballar a la universitat de São Paulo fins que es va retirar el 1995, excepte els anys 1962-1963 en els quals va fer treballs post-doctorals a l'Institut Henri Poincaré de París. A la universitat va introduir reformes importants en els ensenyaments de l'anàlisi matemàtica modernitzant-los. Va ser socia fundadora de la Sociedade de Matemática de São Paulo, de la Societat Brasilera de Matemàtiques i del Centro Brasileiro de Pesquisas Físicas. Va continuar com professora voluntària fins a l'any 2000, quan va ser jubilada forçosament.

## Referències

* ↑ Vasconcelos, 2019, p. 271.
* ↑ Calabria i Cavalari, 2016, p. 40.
* ↑ Santos, 2010, p. 49-51.
* ↑ Araujo et al., 2022, p. 67.
* ↑ Lima i Silva, 2012, p. 73 i ss.
* ↑ Lima i Silva, 2012, p. 73.

## Bibliografia

* Araujo, Karla da Silva; Sousa, Wanessa Ferreira de; Machado, Luiz Fernando Ferreira. «Relações de gênero no contexto escolar: Matemática não é para mulheres?». A: Ana Elizabete Barreira Machado, Juan Filipe Stacul (eds.). Corpos ausentes: debates sobre linguagem, gênero e diversidade (en portuguès). Diversas, 2022, p. 47-83. ISBN 978-65-87845-01-2.
* Calabria, Angelica Raia; Cavalari, Mariana Feiteiro «Primeiro Colóquio Brasileiro de Matemática: uma breve apresentação da participação feminina» (en portuguès). Hipatia, Vol. 1, NUm. 1, 2016, pàg. 30-45. ISSN: 2526-2386.
* Lima, Gabriel Loureiro de; Silva, Benedito Antonio da «A implantação da disciplina inicial de Cálculo Diferencial e Integral no curso de Matemática da USP e o papel da professora Elza Furtado Gomide» (en portuguès). Revista de Produção Discente em Educação Matemática, Vol. 1, NUm. 1, 2012, pàg. 64-80. ISSN: 2238-8044.
* Santos, Arnaldo Aragão «Elza Furtado Gomide e a participação feminina no desenvolvimento da matemática brasileira no século XX» (en portuguès). Tesi doctoral - PUC-SP, 2010, pàg. 1-132.
* Vasconcelos, Ronaldo Van Putten de. Genealogia e História da Família Gomide (en portuguès). Belo Horizonte, 2019. ISBN 978-85-913343-0-8.

## Enllaços externs

* O'Connor, John J.; Robertson, Edmund F. «Elza Furtado Gomide» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Sobre» (en portuguès). Grupo Elza. [Consulta: 1r juliol 2023].
* «Elza Furtado Gomide» (en portuguès). Cientistas Brasileiras. [Consulta: 1r juliol 2023].
* «Elza Furtado Gomide» (en portuguès). Matematicas Mulheres, 2013. [Consulta: 1r juliol 2023].